1100



1100 (MC) a fost un an bisect al calendarului iulian.

Evenimente 

 5 august: Henric I Beauclerc devine rege al Angliei, în pofida drepturilor unchiului său, Robert I Courteheuse, duce de Normandia.
20 august: Acțiunea flotei venețiene permite lui Tancred de Hauteville, regent al Antiohiei, să cucerească Haifa.
 30 august: Întâlnirea cnejilor ruși de la Vitichev, în urma căreia se hotărăște că David Igorovici își pierde drepturile asupra cnezatului de Vladimir, care este dăruit de Sviatopulk al II-lea fiului său, Iaroslav; drept compensație, Igor primește Dorogobuj.
 8 septembrie: Ca urmare a morții antipapei Clement al III-lea, Teodoric, episcop de San Rufino, este înscăunat la Roma, fiind în opoziție cu papa Pascal al II-lea; la solicitarea magnaților, împăratul Henric al IV-lea organizează o dietă la Mainz, în vederea restabilirii unității în Biserica catolică.
 12 septembrie: Balduin de Boulogne, conte de Edessa, află de moartea fratelui său, Godefroy de Bouillon, din partea unei delegații a cruciaților venite din Palestina, care îi oferă tronul Regatului Ierusalimului; el lasă la conducerea Edessei pe vărul său, Balduin du Bourg.
 16 septembrie: Almoravizii îi înfrâng pe castilieni în bătălia de la Malagon (în apropiere de prezentul Ciudad Real).
 23 septembrie: În urma morții regelui William al II-lea Rufus într-un accident de vânătoare, Anselm revine în Anglia pentru a obține din nou arhiepiscopia de Canterbury.
 25 septembrie: O flotă genoveză ajunge la Laodicea.
18 octombrie: Regele Pedro I al Aragonului ocupă Barbastro de la mauri.
 18 noiembrie: Deschiderea conciliul de la Poitiers: ducele Guillaume al Aquitaniei îi dispersează pe prelații care intenționau să îl excomunice din nou pe regele Filip I al Franței.
 25 decembrie: Regele Filip I al Franței îl asociază la domnie pe fiul său, Ludovic.

Nedatate 
ianuarie: Sultanul selgiucid Muhammed I este nevoit să părăsească Bagdadul; orașul este ocupat de fratele său Barkyaruq.
 mai sau iunie: Raymond de Saint-Gilles se îmbarcă pentru a veni la Constantinopol, pentru a obține de la împăratul Alexios I Comnen permisiunea de a cuceri Tripoli.
 iunie: Învestit principe de Antiohia, Boemund de Taranto reia ofensiva împotriva emirului de Alep și a armenilor din Cilicia; el este ajutat de arhiepiscul Daimbert de Pisa, venit cu 120 de vase pisane și care participă la fortificarea Jaffei; devenit între timp patriarh al Ierusalimului, obține pentru negustorii pisani un sfert din Orașul Sfânt, iar mai apoi întreaga Jaffa; pentru a-i contrabalansa influența, Godefroy de Bouillon acordă venețienilor numeroase privilegii și înlesniri comerciale și le promite o treime din viitoarele orașe cucerite de către cruciați.
 august: Boemund de Taranto, principele Antiohiei, este capturat de turcii danișmenizi din Sivas, ajutați de guvernatorul armean Gabriel, în Bătălia de la Melitene (Malatya); Tancred de Hauteville, nepot al lui Bohemund, devine regent în Principatul Antiohiei.
 octombrie: În drum spre Ierusalim pentru preluarea coroanei, Balduin de Boulogne este atacat de către Duqaq, conducătorul din Damasc, în trecătoarea Nahr al-Kalb.
 Apare cultura Pueblo, pe continentul nord-american.
 Apare prima așezare de pe teritoriul de astăzi al Statelor Unite (în Arizona).
Este fondat orașul Cuzco, în Peru.
Orașele suedeze Kalmar, Kungalv și Varberg obțin câte o chartă.
Orașele Veneția, Genova și Pisa dobândesc facilități comerciale pentru sprijinul adus cruciaților.
Populația Chinei din timpul dinastiei Song depășește 100 de milioane, având o armată de 1,4 milioane soldați; capitala Kaifeng numără 1.050.000 de locuitori.
Regele Filip I al Franței ocupă Vexin de la regele Angliei; de asemenea, orașele Bourges și Berry intră în domeniul regal francez.
 Regele Henric I al Angliei proclamă Carta Libertăților ("Charter of Liberties"), unul dintre primele exemple de constituție; documentul este considerat ca un precursor al "Magna Charta Libertatum".
 Statul chinez Liao înfrânge neamul Zubu, al cărui han este luat prizonier.

Arte, științe, literatură și filozofie 
 Inventarea jocului de dame (dată aproximativă).

Înscăunări 
 23 februarie: Huizong, împărat chinez din dinastia Song (1100-1125).
 5 august: Henric I Beauclerc, rege al Angliei (1100-1135).
 8 septembrie: Teodoric, antipapă.
 12 septembrie: Balduin du Bourg, conte de Edessa.
 25 decembrie: Balduin I, rege al Ierusalimului.

Nedatate 
august: Tancred de Hauteville, regent în Principatul Antiohiei (1100-1103).

Nașteri 
 23 mai: Qinzong, împărat chinez (d. 1161)
Albert I de Brandenburg (d. 1170).
 Guglielmo al V-lea de Monferrat (d. 1191).
 Henri de Blois (d. 1171).
 Pietro Lombardo, teolog italian (d. ?)

Decese 
 23 februarie: Zhezong, împărat chinez, dinastia Song (n. 1077).
 18 iulie: Godefroy de Bouillon, apărător al Sfântului Mormânt (n.c. 1060).
 23 iulie: Warner de Grez, cruciat francez (n. ?)
 2 august: William Rufus, rege al Angliei (n.c. 1056).
 8 septembrie: Clement al III-lea, antipapă (n. ?)
 16 septembrie: Bernold de Konstanz, cronicar german (n. 1054).
 13 octombrie: Guy I, conte de Ponthieu (n. ?)
22 decembrie: Bretislav al II-lea, duce de Boemia (n. ?)

Nedatate 
 octombrie: Geoffroi al II-lea, conte de Perche (n. ?)
 Alberico de Montecassino, călugăr italian (n. 1030)
 Guglielmo al IV-lea de Monferrato (n. 1030).

Vezi și 
 Listă de conducători de stat din 1100

1100